ഏലൂര് കൂട്ടക്കാവ് ക്ഷേത്രത്തിലെ ഭണ്ഡാരങ്ങള് കവര്ന്നു കളമശേരി: ഏലൂര് അലുപുരം കൂട്ടക്കാവ് ഭഗവതി ക്ഷേത്രത്തിലെ രണ്ട് ഭണ്ഡാരങ്ങള് തകര്ത്ത് പണം കവര്ന്നു. പ്രധാന ഭണ്ഡാരവും ഉപദേവക്ഷേത്രത്തിലെ ഭണ്ഡാരവുമാണ് തകര്ത്തത്. ഇന്നലെ പുലര്ച്ചെ 2 മണിക്ക് ശേഷമാണ് മോഷണം നടന്നതെന്നും ഏകദേശം അയ്യായിരത്തോളം രൂപ നഷ്ടപ്പെട്ടിട്ടുണ്ടെന്നും ക്ഷേത്രസേവാ സമിതി ജോയിന്റ് സെക്രട്ടറി പ്രദീപും വാര്ഡ് കൗണ്സിലര് കെ.എന്. അനില് കുമാറും പറഞ്ഞു. ക്ഷേത്രം ഓഫീസിലെ ബീറ്റ് ബുക്കില് പുലര്ച്ചെ 1.50 ന് പൊലീസ് എത്തി ഒപ്പുവച്ചിരുന്നു. പരിസരത്തെങ്ങും സി.സി.ടി.വി കാമറകളില്ല. ഓഫീസ് ഇന് ചാര്ജ് രാധാകൃഷ്ണന് പുലര്ച്ചെ ക്ഷേത്രത്തിലെത്തിയപ്പോഴാണ് ഭണ്ഡാരം തകര്ത്തത് ശ്രദ്ധയില്പ്പെട്ടത്. ഏലൂര് പൊലീസും സ്പെഷ്യല് ബ്രാഞ്ചും സ്ഥലം സന്ദര്ശിച്ചു. മാസങ്ങള്ക്കു മുമ്ബ് ഇലഞ്ഞിക്കല് ക്ഷേത്രത്തിലും മോഷണം നടന്നിരുന്നു.